《洞仙歌 题桐窗读书图》
清代·龚翔麟

一湾河渚，喜幽庄不大。白石桥东翠筠锁。把轩窗、齐拓梧叶阴浓，披细葛，日拥仙芸閒坐。

吴僮年十七，谱就新声，试听歌喉暗尘堕。更上小沙棠，载酒寻鸥，醉便向、闹红深卧。

问果肯、全家此中浮，那水阁西偏，结邻容我。

作者简介：龚翔麟（1658—1733）清代藏书家、文学家。字天石，号蘅圃，又号稼村，晚号田居，浙江仁和（今杭州）人。康熙二十年中顺天乡试乙榜。由工部主事累迁御史，有直声，致仕归。工词，与朱彝尊等合称浙西六家，著有《田居诗稿》、《红藕庄词》。